
Tunnitasu tariifide kooskõlastamine
Narva Jäähalli ruumide kasutusse andmisel

1. Asjaolud ja menetluse käik
Narva Linnavalitsuse Kultuuriosakonda laekus taotlused Narva Jäähalli hokiplatsi ja riietusruumi soodustingimustel (50% tavahinnast) kasutusse andmisest MTÜ-le Spordiklubi Evail-Athletics treeningute korraldamiseks 2012/2013 hooajal. Kasutusse antavate ruumide kasutamise tunnitasu on kehtestatud Narva Linnavalitsuse 15.12.2010 määrusega nr 1608 ja moodustab kokku 87,70 eurot. Soodustusega 50% moodustab nimetatud tunnitasu 43,85 eurot.
Narva Paemurru Spordikooli juhtkond andis oma nõusoleku nimetatud tingimustel ruumide kasutusse andmiseks tingimusel, et treeningute ajakava kooskõlastatakse asutuse juhtkonnaga.
2. Õiguslikud alused
Vastavalt kohaliku omavalitsuse korralduse seaduse § 30 lõike 1 punktile 2 lahendab ja korraldab valla- või linnavalitsus kohaliku elu küsimusi, mis volikogu määruste või otsustega või valla või linna põhimäärusega on pandud täitmiseks valitsusele.

Narva Linnavolikogu 17.03.2005.a. määruse nr 14/52 ”Linnavara kasutusse andmise kord” punkti 2.2 kohaselt kooskõlastab linnavara kasutusse andja tunnitasu tariifid linnavalitsusega juhul, kui vara antakse kasutusse tunnitasu alusel.
3. Otsus

Kooskõlastada tunnitasu tariif 43,85 eurot Narva Jäähalli hokiplatsi ja riietusruumi kasutusse andmisel MTÜ-le Spordiklubi Evail-Athletics (registrikood 80145758) treeningute korraldamiseks 2012/2013 hooajal Narva Paemurru Spordikooli juhtkonnaga kooskõlastatud ajakava alusel.
4. Rakendussätted
4.1 Käesolev korraldus jõustub seadusega sätestatud korras.

4.2 Korraldust võib vaidlustada Tartu Halduskohtu Jõhvi kohtumajas 30 päeva jooksul Narva Linnavalitsuse poolt korralduse teatavakstegemise päevast arvates.

